**214/2018. (IX.13.) Kgy. sz. határozat**

A Közgyűlés a 2018. szeptember 13-ai ülés napirendjével kapcsolatban az alábbi képviselői javaslatok napirendre vételét nem támogatta:

* a Szent Imre herceg útja 142. szám alatti problémával kapcsolatban állampolgár által felvetett javaslat;
* a SZOVA Nonprofit Zrt. szálloda projektjével kapcsolatos vizsgálóbizottság felállítására vonatkozó javaslat;
* a Károly Róbert utca és a Szent Gellért utca sarkán lévő területen parkoló megtervezésére vonatkozó javaslat;
* a Kisfaludy Sándor utcában a parkolás fizetőssé tételével kapcsolatos korábbi közgyűlési döntés felülvizsgálata;
* fejlesztések állásáról szóló tájékoztató;
* az időközben lejárt engedélyű fejlesztési tervekről szóló tájékoztató;
* a 2017-2018. évi út- és járda felújítások megvalósulásáról szóló tájékoztató;
* a Pázmány Péter krt. 42-52. tömbbelsőben lévő járda felújítással kapcsolatos tájékoztató;
* szabályozási terv megtárgyalására vonatkozó javaslat;
* az Aréna Óvoda felújításáról szóló tájékoztató;
* a Rohonci u. 26-36. tömbbelsőben a parkoló felújításával és a Haladás Sportkomplexum parkolójának lakosság általi használatával kapcsolatos javaslat;
* a közvilágításra vonatkozó közbeszerzési eljárással kapcsolatos tájékoztató;
* az URBACT projekt megvalósításának állásáról szóló tájékoztató;
* a buszmegállókban levő fedett várókkal kapcsolatos javaslat;
* az Egészségügyi Alapellátó Központ beruházás állásáról szóló tájékoztató;
* a települési támogatás keretében nyújtott ellátások és a szociális szolgáltatások helyi szabályzásáról szóló 8/2015. (II.27.) önkormányzati rendelet módosítására vonatkozó javaslat;
* a piac felújításának állásáról szóló tájékoztató;
* a közlekedési koncepció állásáról szóló tájékoztató;
* a közvilágításra vonatkozó közbeszerzési eljárással kapcsolatos tájékoztató zárt ülésen;
* bérlakás építési programra vonatkozó javaslat;
* a SZOVA Nonprofit Zrt. vezérigazgatójának, Dr. Németh Gábornak a visszahívására vonatkozó javaslat;
* a SZOVA kötvényekkel kapcsolatos javaslat;
* az Idősek Parkja kialakításának állásáról szóló tájékoztató;
* a krízistámogatás megemelésére vonatkozó javaslat;
* a bérleti díj támogatásra vonatkozó javaslat;
* a Trianoni Emlékpark kialakításának állásáról szóló tájékoztató;
* a közlekedési koncepció állásáról szóló tájékoztató;
* a bölcsődei felújításokkal kapcsolatos közbeszerzések állásáról szóló tájékoztató, valamint a Közbeszerzési Bizottsági működésének felülvizsgálatára vonatkozó javaslat;
* a Haladás Sportkomplexum fenntartásában, üzemeltetésében való állami részvétel érdekében a Kormány megkeresésére irányuló javaslat;
* a Haladás Sportkomplexum parkolójának lakosok általi 1 éves használatára vonatkozó javaslat;
* a csapadékvíz elvezetés kérdéséről szóló tájékoztató;
* a Liget utcai Arany-patak híd lezárásával kapcsolatos javaslat;
* városi lap indítására vonatkozó javaslat;
* átfogó parkolási koncepció készítésére vonatkozó javaslat.

**Felelős:** Dr. Puskás Tivadar polgármester

**Határidő:** azonnal